Valge Karu

Valge Karu (rootsi keeles Vita Björn, ametlikult Kronohäktet i Kastelholm, 'Kastelholmi aresti- või vangimaja') on endine vangla Soomes Ahvenamaal Sundi vallas. Hoone püstitati 1784. aastal, kui Kastelholmi linnuses likvideeriti vangla. Seda kasutati vanglana kuni 1975. aastani, mil vanglaasutus viidi üle Godbysse. Kirjeldus See on Soome vanim vanglaks ehitatud hoone, mis on säilinud. Hoone on tüüpiline 18. sajandist pärit maavangla. Ühes osas asusid vangivalvuri eluruumid, teises pooles aga vangikongid: kolm kambrit, mis on pärit ehituse ajast 1784. aastal (neist ühte tänapäeval ei eksponeerita kambrina) ning kaks kambrit lisati põhjakülge 1839. aastal. Vangikambrid olid väikesed (umbes 4 m²) ja algselt puudusid neil aknad. Kambrite otstarve on aegade jooksul olnud erinev. Muuseumi tegevused Pärast sulgemist restaureeriti vangla hoone ja avati 1985. aastal Soome esimese avaliku vanglamuuseumina. Restaureerimistöid tegid Kastelholmi töökoloonia kinnipeetavad. Töökoloonia ise suleti alles 197. aastal. Muuseumis on eksponeeritud: ajalooliseid vangikongide kujundusi. Tänapäeval on kambrid eksponeeritud järgmiselt: sisustusega umbes aastal 1800 sisustusega umbes aastal 1850 sisustusega umbes aastal 1900 sisustusega umbes aastal 1950 vangivalvurite elu- ja töötingimusi vanglahoolduse arengut Ahvenamaal Muuseum on avatud suvehooajal. Viited Kirjandus "Kruunuvankila Vita Björn". Rootsi keelest soome keelde tõlkinud Mira Darmark. Mariehamn 2011. 24 lk Välislingid Vanglamuuseum Valge Karu Ahvenamaa muuseumi kodulehel. Rootsi keeles, vaadatud 25. juunil 2025